open-index/open-wikipedia-markdown huggingface dataset:
Tristan Jarry

**Tristan Jarry** (s. 29. huhtikuuta 1995 Surrey, Brittiläinen Kolumbia, Kanada) on kanadalainen jääkiekkomaalivahti. Hän pelaa NHL-seura Edmonton Oilersissa.

Jarry teki maalin AHL:ssä marraskuussa 2018 ja NHL:ssä marraskuussa 2023.

Lokakuussa 2020 Jarry teki Penguinsin kanssa kolmen vuoden pituisen ja yhteensä 10,5 miljoonan dollarin arvoisen jatkosopimuksen. 

Joulukuussa 2025 Penguins kauppasi Jarryn ja Samuel Poulinin Edmonton Oilersiin vaihdossa Stuart Skinneriin, Brett Kulakiin ja toisen kierroksen varausvuoroon vuoden 2029 varaustilaisuudessa.

## Lähteet
*
*
### Viitteet
Willy Stephanus

**Willy Patrick Stephanus** (s. 26. kesäkuuta 1991) on namibialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan keskikenttä.

Staphanus pelasi kotimaassaan Windhoekin Black Africa FC:ssä vuosina 2009-2017. Hän kävi kesällä 2013 yrittämässä saada pelipaikkaa Etelä-Afrikan pääsarjan Bloemfontein Celticin riveistä ja keväällä 2015 Thaimaassa Krabi FC:ssä. 

Suomeen Stephanus saapui kesällä 2017 ja pelasi Kakkosen AC Kajaanissa ja oli mukana Ykköseen nousseessa seurassa. Syksyllä 2017 Stephanus teki 1+1 - sopimuksen AC Kajaanin kanssa eli kaudella 2018 hän pelaa Suomen Ykköstä. 

Willy Stephanus on edustanut kotimaansa Namibian maajoukkueessa 19 ottelua ja osallistunut joukkueessa MM-karsintoihin. Maaleja on syntynyt kaksi.

## Lähteet
Payne Stewartin lento-onnettomuus

**Payne Stewartin lento-onnettomuus** tapahtui maanantaina 25. lokakuuta 1999 kello 12.13, kun Sunjet Aviationin operoima Learjet 35A putosi polttoaineen loppumisen takia pellolle noin 20 kilometriä Yhdysvaltain Etelä-Dakotan osavaltion Aberdeenin kaupungista länteen. Kaikki koneessa olleet neljä matkustajaa ja kaksi miehistön jäsentä saivat surmansa. Yksi kuolleista oli ammattigolfari Payne Stewart.

## Kone
Payne Stewartin Learjet 35A -kone oli rekisteriltään N47BA. Kone teki ensilentonsa vuonna 1976.

## Matkustajat ja miehistö
Koneessa oli golffari Payne Stewart, hänen agenttinsa Van Ardan ja Robert Fraley sekä golfarkkitehti Bruce Borland.

Koneen lentäjinä olivat 42-vuotias kapteeni Michael Kling ja 27-vuotias perämies Stephanie Bellegarrigue.

## Lento
Kone lähti Orlandosta kello 9.20. Myöhemmin koneesta alkoi kadota paineistus, jolloin kaikki koneessa olleet menettivät tajuntansa. Koneeseen menetettiin myös radioyhteys. Yhdysvaltain ilmavoimien F-16-hävittäjät lähtivät seuraamaan konetta. Yhden hävittäjäkoneen pilotti yritti katsoa koneeseen sisään, mutta ikkunat olivat huurussa eikä sisältä näkynyt liikettä, joten kone lensi "haamukoneena".

Kun kone oli lentänyt melkein neljä tuntia ja yli puolet Yhdysvalloista luoteeseen päin Orlandosta, sen polttoaine loppui kello 12.13. Kone putosi pellolle ja syttyi tuleen.

## Onnettomuuden syyt
Paineistuksen häviämisen syytä ei ole vielä saatu selville. Onnettomuuden osasyy oli epäonnistuminen hätähapen saannissa.

## Lähteet
Only by the Night

**Only by the Night** on yhdysvaltalaisen rockyhtye Kings of Leonin neljäs studioalbumi, joka julkaistiin syyskuussa 2008. Albumi ylsi Britannian albumilistalla listaykköseksi ja kotimaassaan Yhdysvaltain Billboard 200-listan sijalle 4. *Only by the Nightilta* julkaistiin singlenä kuusi kappaletta.

## Kappaleet

## Arvostelut
* *[[The Guardian]]*: 
* *[[Pitchfork]]*: 3,8/10
* *[[Rolling Stone]]*: 

## Lähteet
Harry Rönngren

**Claes Henry ”Harry” Rönngren** (26. tammikuuta 1875 Grimsby, Iso-Britannia – 2. joulukuuta 1967 Helsinki) oli suomalainen merikapteeni, joka tunnetaan Itämerellä purjehtineen matkustaja-aluksen *[[S/S Ariadne]]n* pitkäaikaisena päällikkönä. Suomen Höyrylaiva Osakeyhtiön omistama *Ariadne* oli aikakautensa loistokkain suomalainen matkustajalaiva, jota kutsuttiin myös ”Itämeren kuningattareksi”.

## Elämä
Myöhemmin Ahvenanmaalla vaikuttaneen ruotsalaisen laivameklarin Algot Walfrid Rönngrenin ja Karolina Isabella Conradsonin perheeseen Ison-Britannian Grimsbyssä syntynyt Rönngren suoritti perämiestutkinnon Turun merenkulkuopistossa 1898 ja valmistui merikapteeniksi 1901. Suomen Höyrylaiva Osakeyhtiön palvelukseen hän tuli vuonna 1908. Hän toimi vuosina 1908–1915 *[[S/S Polaris|S/S Polariksen]]*, 1915–1919 *[[S/S Oihonna]]n* viimeksi vuodesta 1919 aina eläkkeellejäämiseensä vuoteen 1947 saakka *Ariadnen* päällikkönä.

Suomen sisällissodan aikana Rönnberg oli luotsina saksalaiselle laivasto-osastolle, joka kuljetti Ahvenanmaan miehittäneitä joukkoja helmi–maaliskuun vaihteessa 1918. Myöhemmin hän oli *Ariadnen* päällikkönä muun muassa kuljettamassa Suomeen Itävallasta lähteneitä juutalaispakolaisia vuonna 1938. Rönngren oli vielä eläkevuosinaan kymmenen vuoden ajan Helsingissä ravintola Royalin tarkastajana ja Svenska Teaternin isännöitsijänä.

## Perhe
Rönngrenin puoliso oli Gerda Dorothea Oldenburg. Hänen veljensä oli teatterinjohtaja ja professori Nicken Rönngren.

## Lähteet
Jyrängönjärvi

**Jyrängönjärvi**  on Kanta-Hämeessä Hämeenlinnan Lammissa Porraskoskella sijaitseva lampi.

## Maantietoa
Lammen pinta-ala on 1,2 hehtaaria ja se sijaitsee mäkien ympäröimänä tasaisen painauman pohjalla. Se on 100 metriä pitkä ja 50 metriä leveä. Siinä ei ole kartan mukaan saaria. Lammen rantaviivan pituus on 450 metriä ja sen metsäiset rannat ovat soistuneet. Se on autio ja sen eteläranta on avosuota.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Nerosjärven alueeseen (35.783) järvi kuuluu. Järven vedenpinnan korkeus on 91,5 metriä mpy. Lampeen on johdettu vain viereisen suon kuivatusojat. Sen laskuoja lähtee länteen ja se laskee Nerosjärven lasku-uomaan Yläjokeen.

## Historiaa
Kalmbergin kartastossa vuodelta 1855–1856 lampi oli kuvattuna melko suurena verrattuna viereisiin järviin. Tämä on usein merkkinä järvenlaskusta. Väitteen tueksi ei kuitenkaan ole esittää dokumentteja. Vuoden 1965 peruskartassa lammen ympäristö oli aivan ranta-aluita lukuun ottamatta peltomaata. Lampeen oli johdettu korkeammalla olevan peltopalstan kuivatusoja. Vuoden 1984 kartassa itäpuolisen suon kuivatusojat oli lisätty lammen tulo-ojaan. Nykykartoissa ei itä- ja pohjoispuolisia peltoja ole enää viljelyssä ja ne on metsitetty.

## Lähteet
Vähä Ukonjärvi

**Vähä Ukonjärvi**  on Pirkanmaalla Orivedellä Lauttakulmalla sijaitseva järvi.

## Maantietoa
Järven pinta-ala on 13 hehtaaria ja se sijaitsee Siikanevan eteläpuolisella erämaa-alueella. Se on 1,1 kilometriä pitkä ja 200 metriä leveä eikä siinä ei ole kartan mukaan saaria. Järven rantaviivan pituus on 2,5 kilometriä ja sen rannat ovat metsämaata. Vain järven koillispäässä on soistuneita alueita. Rannoille on rakennettu viisi vapaa-ajan asuntoa, joille tulee tiet Jylhänperän kautta kulkevalta yhdystieltä 14281.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Enojärven valuma-alueeseen (35.744) järvi kuuluu. Järven vedenpinnan korkeus on 163,0 metriä mpy, mikä on 60 senttimetriä ylempänä kuin puolen kilometrin päässä sijaitsevalla Ukonjärvellä, mihin se laskee. Vähään Ukonjärveen laskee nelöjä ojaa, joiden latvoilla sijaitsee monia järviä ja lampia. Niistä tärkeimmät ovat Väärälammi, Osatunlammi ja Särkilammi. Ukonjärvi laskee Jylhänojaa myöten lopulta Enojärveen.

## Lähteet
Cult Records

**Cult Records** on Julian Casablancasin omistama yhdysvaltalainen itsenäinen levy-yhtiö. The Strokes-yhtyeestä tunnettu Casablancas perusti sen vuonna 2009.

## Nykyiset artistit

* Cerebral Ballzy
* Exhibition
* The Growlers
* Har Mar Superstar
* Jehnny Beth
* Julian Casablancas+The Voidz

* Karen O
* Promiseland
* The Strokes
* Songhoy Blues
* Rey Pila

Lähde:

## Lähteet

## Aiheesta muualla
* Cult Recordsin viralliset kotisivut
Heikki Aitoaho

**Heikki Veli Aitoaho** (s. 26. elokuuta 1948 Mustasaari) on suomalainen arkkitehti. Hän valmistui Oulun yliopiston arkkitehtuuriosastolta 1975. Aitoaholla on arkkitehtitoimisto yhdessä Kaarlo Viljasen kanssa. Aitoaho on suunnitellut Vaasan Jaakoon muistomerkin.

Aitoaholle on myönnetty vuonna 2014 Suomen Leijonan ritarimerkki.

## Lähteet
Still Standing

__NOTOC__
**Still Standing** on Jason & the Scorchersin albumi, joka julkaistiin vuonna 1986.

Albumi nousi Yhdysvalloissa Billboard 200 -listan sijalle 91.

## Kappaleet
### A-puoli
#
#
#
#
#

### B-puoli
#
#
#
#

## Kokoonpano

* Jason Ringenberg – laulu, huuliharppu
* Jeff Johnson – basso
* Warner Hodges – sähkökitara, akustinen kitara, taustalaulu
* Perry Baggs – rummut, taustalaulu
* Jai Winding – urut (Hammond B3) 
* Tom Werman – lyömäsoittimet
* Aflie Sicas, Bob Carlisle, Phyllis St. James, Tom Kelly, Tom Funderburk – taustalaulu
* Leon Gaer – basso (7)
* Kenny Lovelace – viulu (7)
* Donald W. Spicer – slide-kitara (7)

## Arvostelut
* Allmusic: 

## Lähteet
* ''Still Standing'' discogs.com -sivustolla

### Viitteet
Juan Carlos I (L61)

**Juan Carlos I** (runkonumero L61) on Espanjan laivaston vuonna 2009 vesille laskettu lentotukialus ().

## Valmistus
Espanjan hallitus hyväksyi syyskuussa 2003 aluksen hankinnan. Seuraavana vuonna tehtiin sopimus aluksen suunnittelusta ja valmistuksesta. Aluksella oli tarkoitus korvata laivastolla olleet kaksi Newport-luokan maihinnousualusta. Alus tilattiin 5. syyskuuta 2003 Ferrolista Navantian telakalta. Ensimmäiset osat aluksesta valmistettiin toukokuussa 2005 ja köli laskettiin virallisesti 1. heinäkuuta 2006. Alukseen tarvittavien 111 lohkon valmistaminen jaettiin Fenen ja Ferrolin telakoille ja Ferrol vastasi lisäksi kokoonpanosta. Alus laskettiin vesille maaliskuussa 2008, minkä jälkeen työt jaettiin kahdeksaan lohkoon. Virallinen vesillelasku tapahtui 22. syyskuuta 2009, jolloin alus siirrettiin koeajoihin. Aluksen luovutus tilaajalle viivästyi propulsiojärjestelmässä havaittujen vikojen korjaamiseksi. Korjausten jälkeiset koeajot suoritettiin touko-kesäkuussa 2010 ja alus otettiin palvelukseen 30. syyskuuta 2010 Espanjan kuninkaan Juan Carlos I:n läsnä ollessa.

## Palvelus

*Juan Carlos I* vieraili Helsingissä 23–27. kesäkuuta 2024.

## Lähteet
*

### Viitteet

## Aiheesta muualla
Itzamna

**Itzamna** (mayaksi "Iguaanin talo") on mayojen pääjumala, taivaan, päivän ja yön hallitsija. Hän oli myös Kuun jumala ja sivistyksen tuoja. Itzamna kuvataan hampaattomaksi vanhaksi mieheksi, jolla on terävä nenä. Monista muista mayojen jumalista poiketen Itzamna on korostetun hyväntahtoinen.

Itzamna on luojajumala Hunab Kun poika, mayojen maissin jumala sekä kulttuurin ja sivistyksen perustaja. Hän tutustutti ihmiskunnan maissiin ja kaakaoon, ja hän opetti heille kirjoitustaidon sekä ajanlaskun. Hän oli myös parantamisen ja lääkehoidon suojelusjumala. Kulttuurin tuojana Itzamnasta tuli mayojen kansallisjumala. Kun hänet samaistetaan auringonjumala Kinich Ahauhun, hän on myös idän ja lännen herra. Itzamnan toinen nimi on Yaxkokahmut "tiedon herra". Kuun jumalatar Ixchel saattoi olla Itzamnan naispuolinen personifikaatio. 

Lääkintätaidon jumalana Itzamna pystyi karkottamaan kohtalokkaat sairaudet ja herättämään kuolleet eloon. Jumala laati myös uskonnollisten seremonioiden riitit sekä neuvoi mayoille, miten maanomistus tulisi järjestää.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Jennah Vainio

**Jennah Vainio** (s. 1972) on suomalainen säveltäjä ja kitaristi. Vainio on opiskellut sävellystä Helsingin yliopistossa ja Sibelius-Akatemiassa ja on myös osallistunut sävellyksen mestarikursseille. Hänen teoksiaan on esitetty niin kotimaassa kuin ulkomaillakin sekä radiossa. Esimerkiksi Baltimoren sinfoniaorkesteri (joht. Marin Alsop), Hartfordin sinfoniaorkesteri (USA), Norrköpingin sinfoniaorkesteri, Lapin Kamariorkesteri (joht. John Storgårds), Mikkelin kaupunginorkesteri ja UMO Jazz Orchestra ovat esittäneet hänen teoksiaan.

Valtaosa Vainion teoksista on syntynyt tilaustöinä. Tuotantoon kuuluu orkesteri-, kamari- ja vokaalimusiikkia.

Vainion teoksia on kustannettu (Fennica Gehrman, Sulasol, Uusinta) ja levytetty (Alba Records, Pilfink Records, Korvat Auki, Uusinta).

Hän on myös saavuttanut menestystä koti- ja ulkomaisissa sävellyskilpailuissa teoksillaan Ankomst till Hades-mieskuorolle ja A Sweet Escapade big-bandille.

Viime aikaisiin kantaesityksiin lukeutuu  mm. kuoroteos 'At Midnight' Sara Teasdalen tekstiin Kaari-Ensemblelle, joht. Saara Aittakumpu. Berlin, Prix Des Nations, 3.2.2017

Musiikki Saana Wang'in taide elokuvaan '2156'.  Ensiesitys: Pariisi, Suomen-Ranskan Instituutti, marraskuu 2016

Vainio tunnetaan myös intohimostaan metallimusiikkiin ja sen ala-genreihin. Sähkökitaran taitajana
hänen ensimmäisiin musiikillisiin esikuviinsa lukeutuivat muiden ohella neoklassiset metallikitaristit Yngwie Malmsteen ja Jason Becker.

## Lähteet

## Aiheesta muualla
Linkkejä kappaleisiin:
*https://www.youtube.com/watch?v=38NoRYzEFss
*https://www.youtube.com/watch?v=AskGerPj3o8
*https://www.youtube.com/watch?v=iKevE4Rk8Uw
*https://open.spotify.com/track/5azpzTTSuyhIMirDNfRaE4 
*https://www.youtube.com/watch?v=keGmeWYb4A8

Linkkejä haastatteluihin ym:
* https://yle.fi/aihe/artikkeli/2014/06/17/miehen-vai-naisen-savel 
* https://yle.fi/aihe/artikkeli/2015/11/18/saveltajana-suomessa-jennah-vainion-puheenvuoro 
* https://core.musicfinland.fi/composers/jennah-vainio 
* https://www.hs.fi/kulttuuri/art-2000002900724.html 
* https://lansi-savo.fi/uutiset/lahella/50f539ec-4d99-422f-87bf-06d552753afc 
* http://www.teemumaki.com/theater-transformations-suomeksi.html
Oath Keepers

**Oath Keepers** on Yhdysvalloissa toimiva äärioikeistolainen, esivaltaa vastustava radikaali ryhmittymä. Järjestö on perustettu vuonna 2009, ja siihen kuuluu sen oman ilmoituksensa mukaan kymmeniätuhansia entisiä sotilaita ja poliiseja. Nämä ovat vannoneet työssään virkavalan, jossa ovat luvanneet puolustaa Yhdysvaltain perustuslakia kaikkia sisäisiä ja ulkoisia vihollisia vastaan. Järjestön mukaan se pyrkii kouluttamaan virassa olevia ja virasta poistuneita henkilöitä Yhdysvaltain perustuslain tärkeydestä, ja siitä, kuinka virkavala on vannottu Yhdysvaltain perustuslaille, eikä esimerkiksi poliitikoille. Järjestön mukaan sen jäsenet eivät tottele käskyjä, jotka ovat oman näkemyksensä mukaan perustuslain vastaisia, kuten esimerkiksi kansalaisten aseistariisumista tai perusteettomia kotietsintöjä.

Monet Yhdysvaltain ääriryhmiä seuraavat järjestöt kuten Anti-Defamation League ja Southern Poverty Law Center ovat luonnehtineet Oath Keepersia salaliittoteorioiden ympärille rakentuneeksi hallituksenvastaiseksi ääriliikkeeksi.

## Taustaa
Järjestön perusti Elmer Stewart Rhodes maaliskuussa 2009. Rhodes sai inspiraatiota ajatuksesta, että Hitler olisi voitu pysäyttää, jos viranomaiset olisivat kieltäytyneet tottelemasta käskyjä. Rhodes yhdisti kommenttinsa erityisesti demokraattipoliitikko Hillary Clintoniin kutsuen tätä *Hitlery*ksi ja väitti tämän pyrkivän "valtakunnandominaksi" vallankaappauksella. Rhodes kirjoitti vuonna 2008, että Yhdysvalloista ei voi tulla täysmittaista totalitaarista valtiota, jos enemmistö poliiseista ja sotilaista noudattaa valaansa puolustaa Yhdysvaltain perustuslakia ja kieltäytyy toteuttamasta "Johtajan" eli heidän mielestään lainvastaisesti nimetyn presidentin antamia perustuslainvastaisia säädöksiä. Vuonna 2015 Rhodes vaati republikaanisenaattori John McCainin hirttämistä maanpetturina.

Fergusonin mellakoiden aikana aseistautuneet järjestön jäsenet partioivat kaduilla ja talojen katoilla ajautuen konfliktiin sekä paikallispoliisin että vastamielenosoittajien kanssa.

## Kongressitalon valtaus

Järjestön jäsenillä oli näkyvä rooli myös Yhdysvaltain kongressitalon valtauksessa vuonna 2021. Valtaajat vaativat vuoden 2020 presidentinvaalien tuloksen kumoamista ja vaalit hävinneen presidentti Donald Trumpin jatkoa virassaan.

Stewart Rhodes ja toinen joukon jäsen todettiin oikeudenkäynnissä syksyllä 2022 syylliseksi kapinalliseen salaliittoon. Lisäksi heidän ja kolme muun todettiin syyllistyneen virallisen menettelyn estämiseen eli presidentti Joe Bidenin vaalivoiton vahvistamisen estämiseen. Rangaistusta ei ole vielä kerrottu.

## Katso myös
* Three Percenters

## Lähteet
Dal Shabet

**Dal Shabet** (, tyyliteltynä **Dal★Shabet** tai **Dalshabet**) on eteläkorealainen tyttöbändi, joka aloitti vuonna 2011 Happy Face Entertainment -levymerkillä.

## Historia
Yhtye teki debyyttinsä 3. tammikuuta 2011 kappaleella "Supa Dupa Diva".

Yhtye on voittanut parhaan tulokkaan Golden Disk Awards -palkinnon.

Subinin mukaan hän ja kaksi muuta jäsentä (Serri ja Ah Young) lähtivät Happy Face Entertainmentilta vuonna 2017, mutta yhtye ei ole tästä huolimatta hajonnut. Yhtye piti minikonsertin vuonna 2019: edellisen kerran yhtye toimi yhdessä vuonna 2016.

## Jäsenet

Yhtyeen jäsenet:
* Park Mi-yeon, *Serri* (세리)
* Cho Ja-young, *Ah Young* (아영)
* Bae Woo-hee, *Woohee* (우희)
* Park Su-bin, *Subin* (수빈)
* Kaeun (가은)
* Jiyul (지율)

; Entiset jäsenet
* Viki (비키)

## Julkaisut
### Albumit
* *Bang Bang* (2012)

### EP:t
* Supa Dupa Diva (2011)
* Pink Rocket (2011)
* Bling Bling (2011)
* Hit U (2012)
* 있기 없기 (2012) (*Have, Don't Have*)
* Be Ambitious (2013)
* B.B.B (2014)
* Joker is Alive (2015)
* Naturalness (2016)
* FRI. SAT. SUN (2016)

## Lähteet

## Aiheesta muualla

*
Samuel Girard

**Samuel Girard** (s. 12. toukokuuta 1998) on kanadalainen jääkiekkoilija, joka edustaa NHL-liigassa pelaavan Pittsburgh Penguinsia.

Nashville Predators varasi Girardin 47. pelaajana . Ennen NHL-varaustaan Girard pelasi QMJHL-junioriliigan Shawinigan Cataractesissa. Hän solmi Predatorsin kanssa kolmivuotisen tulokassopimuksen syyskuussa 2016. Girard teki NHL-debyyttinsä 10. lokakuuta 2017 kotiottelussa Philadelphia Flyersia vastaan, hän teki ottelussa ensimmäisen NHL-pisteensä syöttämällä Filip Forsbergin maalin.

Marraskuussa 2017 Predators kauppasi Girardin ja Vladislav Kamenevin kolmen joukkueen kaupassa Colorado Avalancheen, josta Predators sai vastineeksi Kyle Turrisin Ottawa Senatorsista. Syyskuussa 2019 Girard solmi Avalanchen kanssa seitsemänvuotisen ja yhteensä 35 miljoonan dollarin arvoisen jatkosopimuksen. 

Helmikuussa 2026 Avalanche kauppasi Girardin ja toisen kierroksen varausvuoron vuoden 2028 varaustilaisuudessa Pittsburgh Penguinsiin vaihdossa Brett Kulakiin.

## Lähteet
P’ibada

**P’ibada** (’Verimeri’, ) on pohjoiskorealainen ooppera. Virallisten pohjoiskorealaislähteiden mukaan sen on säveltänyt Kim Jong-il, joka kehitti isänsä Kim Il-sungin japanilaismiehityksen aikaan tekemästä näytelmästä oopperan. Se sai kantaesityksensä Pjongjangin suurteatterissa heinäkuussa 1971. Ensimmäisten 30 esitysvuoden aikana sitä ehdittiin esittää yli 1&nbsp;500 kertaa, ja se on Pohjois-Korean pisimpään esitetty ooppera.

*P’ibadan* tapahtumat sijoittuvat 1930-luvulle, jolloin Japani miehitti Korean niemimaata. Se kertoo naispuolisesta maatyöläisestä, joka ymmärtää, että ainoa tapa selviytyä miehityksestä on kapinoida, ja nousee vallankumoussankariksi. Sitä pidetään Pohjois-Koreassa korealaisen mielenlaadun täydellisenä edustajana ja juche-aatteen taiteellisena kuvastajana.

Tyyliltään *P’ibada* edustaa korealaista vallankumousoopperaa. Se on tyylilajin edustajista parhaiten tunnettu ja kuuluu viiden ”kuolemattomaksi klassikoksi” nimetyn vallankumousoopperan joukkoon. Se oli ensimmäinen ooppera, jossa mukana oli *pangchang*, lavan ulkopuolinen kuoro, jolla on korvattu aarioita ja yksinlauluosuuksia, minkä on katsottu tuovan esiin ryhmäajattelua.

## Lähteet
Harlan County, USA

**Harlan County, USA** on Barbara Kopplen tuottama ja ohjaama yhdysvaltalainen pitkä dokumenttielokuva vuodelta 1976. Se seuraa Yhdysvaltojen Kentuckyn osavaltiossa vuonna 1973 käytyä Brooksiden kaivoslakkoa, joka kesti 13 kuukautta koska työnantajapuoli ei hyväksynyt kaivosalan ammattiliittoa neuvotteluosapuoleksi.

*Harlan County, USA* palkittiin parhaan dokumenttielokuvan Oscar-palkinnolla. Vuonna 1990 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais&shy;elokuvia. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

Elokuva esitettiin Yle TV2 -kanavalla 20. marraskuuta 1978 ruotsinkielisellä nimellä *Gruvarbetarna i Harlan County, USA* ja 27. tammikuuta 1980 suomeksi tekstitettynä.

## Lähteet

## Aiheesta muualla
*
A.J. Greer

**Anthony-John "A.J." Greer** (s. 14. joulukuuta 1996) on kanadalainen jääkiekkoilija, joka edustaa NHL-joukkue Florida Panthersia. Lokakuussa 2023 Boston Bruins asetti Greerin waivers-listalle, josta Calgary Flames poimi hänet joukkueeseensa.

Heinäkuussa 2024 Florida Panthers ilmoitti tehneensä Greerin kanssa kaksivuotisen sopimuksen.

## Lähteet
Hunab Ku

**Hunab Ku** ("Ainoa jumala") tai vain **Hunab** on mayojen ylin jumala ja luojajumala. Hän on "jumala muiden jumalten yllä", näkymätän ja käsittämätön. Hunab Ku loi maailman kolmasti uudestaan, hävitettyään sen aina tulviin. Ensimmäisellä kerralla hän asutti maan kääpiöillä, toisen kerran salaperäisten dzolobien heimolla ja kolmannella kerralla mayoilla. Mayojen uskomusten mukaan he itse tuhoutuisivat neljännessä tulvassa. 

Hunab Ku on asteekkien Ometeotlin vastine. Ajan kuluessa Hunab Kun merkitys kuitenkin väheni, ja hän joutui väistymään poikansa Itzamnan tieltä.

Hunab Ku ja Huracan saattavat olla saman jumalan kaksi eri nimitystä. 

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Smurffit: Kadonnut kylä

**Smurffit: Kadonnut kylä** () on kolmas Smurffit-animaatioelokuva, jonka on ohjannut Kelly Asbury. Elokuva ilmestyi keväällä 2017. Sen ensi-ilta Suomessa oli 31. maaliskuuta 2017. Edeltäjistään poiketen tässä elokuvassa myös Gargamel-velho ja hänen kissansa on animoitu. Syyskuussa 2021 Nickelodeon-kanavalla alkoi uusi ''Smurffit''-animaatiosarja.

Elokuvassa salaperäinen kartta johdattaa päähenkilönä olevan Smurffiinan, Smurffikylän ainoan naispuolisen smurffin, ja hänen parhaat ystävänsä Välkyn, Tohelon ja Pattismurffin kilpajuoksuun Kielletyn metsän halki löytääkseen kadonneen kylän, jossa asuu toinen smurffikansa, ennen ilkeää Velhoa. Lisäksi elokuvassa käsitellään sitä, kuinka Smurffiina tuntee itsensä ulkopuoliseksi ollessaan eri sukupuolta kuin muut Smurffikylässä. Muilla smurffeilla on nimi liittyen heidän erityiseen osaamisalueeseensa, mutta Smurffiinalla ei.

## Rooleissa
### Alkuperäiset ääninäyttelijät

### Suomenkieliset ääninäyttelijät

Muissa rooleissa suomenkielisessä dubbauksessa ovat Myy Lohi, Mimosa Willamo, Reetta Korhonen, Annituuli Kasurinen, Antti LJ Pääkkönen, Akseli Herlevi, Henna Wallin, Osku Ärilä, Peter Kanerva, Roope Salminen, Saara Lehtonen, Taisto Oksanen, Valtteri Turunen, Yasmine Yamajako sekä Tiina Juntunen.

## Lähteet
Tullivapaa avioliitto

**Tullivapaa avioliitto** (*Vámmentes házasság*) on János Zsombolyain ohjaama suomalais-unkarilainen yhteistyöelokuva vuodelta 1980. Romanttisen komedian pääparia näyttelevät unkarilainen Mari Kiss ja suomalainen Tom Wentzel. Kansainvälisen tuotantotiimin taiteellisena johtajana toimi Mikko Niskanen.

## Juoni
Komediallisessa tarinassa budapestiläisen taksinkuljettajanaisen (Kiss) sulhanen muuttaa Ruotsiin ja on keksittävä keino miten morsian voisi vierailla hänen luonaan laillisesti ja palata aina takaisin Unkariin. Laiton loikkaus epäisi mahdollisuuden palata. Ratkaisuksi tulee kulissiavioliitto suomalaisen liikemiehen (Wentzel) kanssa, mutta asiat mutkistuvat kun heidän välilleen syntyykin unkarilais-suomalainen romanssi.

## Rooleissa

## Tuotanto
Ajatus Suomen ja Unkarin yhteistyönä tehtävästä elokuvasta oli syntynyt presidentti Urho Kekkosen ja sosialistisen Unkarin valtiojohdon välillä 1970-luvun puolessavälissä. Ensimmäinen yhteistyöidea oli arkkitehti Eliel Saarisesta kertova elokuva ”Honka ja graniitti”, josta ei tullut mitään vaikka sen suunnitteluun käytettiin huomattavia summia suomalaistuotantoihin varattua rahaa. Vuonna 1978 opetusministeriö kehotti asianosaisia viemään yhteistyöelokuvahankkeen tuotantoon asti. Tämä aiheutti suuria riitoja muun muassa Suomen elokuvasäätiön puheenjohtajan Eero Härkösen ja tuotantopäällikkö Matti Kassilan välille. Kassila erosi ja tilalle tuli alan ulkopuolelta Rauni Mollbergin luottomies Veikko Korkala. Rahaa kului, Suomen valtio antoi sitä lisäbudjetissaan lisää, ja sopimus elokuvasta tehtiin ennen kuin käsikirjoitus oli valmis. Elokuvan tuotantoryhmästä tuli hyvin unkarilaispainotteinen, ja kuvauksia tehtiin sekä Unkarissa että Suomessa.

## Vastaanotto
Ulkomaille pääsy puri aiheena hyvin yleisöön Unkarissa, jossa elokuva sai puoli miljoonaa katsojaa. Suomessa se sai 23&nbsp;000 katsojaa, mikä oli alle viidenneksen vuoden keskiarvosta.

Suomalaiskriitikot antoivat *Tullivapaalle avioliitolle* melko myönteisiä arvioita. *[[Helsingin Sanomat|Helsingin Sanomien]]* Helena Ylänen piti sitä esimerkkinä siitä, että kahden maan yhteistyöelokuva voi myös onnistua.

## Lähteet
Keskustan suuralue (Vaasa)

**Keskustan suuralue** on yksi Vaasan kahdestatoista suuralueesta. Suuralue sijaitsee kaupungin keskustassa. Suuralueella asuu 14&nbsp;603 (31.12.2017) asukasta.

## Osa-alueet ja kaupunginosat

Suuralue sisältää kymmenen tilastollista pienaluetta ja asemakaavoitettua kaupunginosaa. Suuralue kattaa Vaasan numeroidut kaupunginosat ensimmäisestä kaupunginosasta 11. kaupunginosaan asti, pois lukien 5. kaupunginosa, kolmas osittain ja neljäs pelkästään pienen alueen osalta.

Keskustan suuralueen tilastolliset pienalueet ovat seuraavat:

#Keskusta&nbsp;1
#Keskusta&nbsp;2
#Keskusta&nbsp;3
#Keskusta&nbsp;4
#Keskusta&nbsp;6

#Keskusta&nbsp;7
#Keskusta&nbsp;8
#Hietalahti&nbsp;9
#Hietalahti&nbsp;10
#Keskusta&nbsp;11

Pienalueet vastaavat numeroinniltaan ja pitkälti rajoiltaankin suuralueen kaupunginosia. Wärtsilän alue Ratakadun koillispuolella kuuluu 3. kaupunginosaan, mutta tilastollisessa aluejaossa se rajautuu Vöyrinkaupungin eteläosaan Vöyrinkaupungin suuralueella. Pienalue Keskusta&nbsp;4, joka rajautuu Ratakatuun, Hovioikeudenpuistikkoon ja Kauppapuistikkoon, käsittää Keskustan suuralueen puolella olevan alueen neljännestä kaupunginosasta, joka muilta osin on Vöyrinkaupungin suuralueella. 

## Väestö

Keskusta on 14&nbsp;603 asukkaallaan Vaasan suurin suuralue. Keskustan pienalueista asukasluvultaan suurin on Hietalahden itäosa, eli Hietalahti 9, jossa asui 3&nbsp;986 ihmistä vuonna 2015. Samana vuonna suuralueen pienin pienalue oli 233 asukkallaan Keskusta&nbsp;4.

Keskustan suuralueen asukkaista äidinkielenään suomea puhui noin 64 prosenttia ja ruotsia noin 30 prosenttia vuonna 2015. Suuralueen pienalueista prosentuaalisesti eniten ruotsinkielisiä oli samana vuonna pienalueella kaksi (45,1&nbsp;%), eniten suomenkielisiä oli pienalueella neljä (75,5&nbsp;%) ja Hietalahden itäosassa (74,4&nbsp;%).

Opiskelijoiden osuus suuralueen työvoimasta oli 20,6&nbsp;% ja työttömien 9,0&nbsp;% vuonna 2013. Prosentuaalisesti eniten opiskelijoita oli tällöin pienalueella kolme ja työttömiä pienalueella kahdeksan.

## Politiikka
Keskustan suuralue jakautuu vaaleissa neljään äänestysalueeseen. Viimeisimmissä vaaleissa kannatetuin puolue on ollut Hietalahtea lukuun ottamatta RKP. Hietalahden äänestysalueella kannatetuin puolue oli vuoden 2025 kuntavaaleissa SDP 27 prosentin kannatuksella.

Keskustan pohjoiselle äänestysalueelle kuuluu Vaskiluoto ja keskustan pohjoisosa (suurin piirtein keskustan kaupunginosien 2–4 alueet).

Keskustan eteläiselle äänestysalueelle kuuluu keskustan eteläosasta lähimpänä rantaa sijaitsevat alueet (suurin piirtein kaupunginosien 6 ja 11 alueet sekä 1:n länsipuoli).

Keskustan äänestysalue kattaa keskustan eteläpuolelta kauempana merenrannasta sijaitsevat alueet Hietalahden pohjoispuolella (suurin piirtein kaupunginosat 7–8 ja 1:n itäpuoli).

## Katso myös
*Vaasan alueellinen jako

## Lähteet

### Huomautukset
Vöyrinkaupungin suuralue

**Vöyrinkaupungin suuralue** on yksi Vaasan kahdestatoista suuralueesta. Suuralue sijaitsee kaupungin keskustan kupeessa, Klemettilän niemellä. Suuralueella asuu 3&nbsp;468 (31.12.2017) asukasta. Vaasan kaupunginhallinnon tilastoalueista Vöyrinkaupunki muodostaa oman suuralueensa, johon kuuluu Vöyrinkaupungin etelä- ja  pohjoisosien lisäksi Klemettilä.

## Kaupunginosat ja osa-alueet
Vöyrinkaupungin suuralueelle kuuluvat seuraavat kolme osa-aluetta:
* Vöyrinkaupunki (eteläinen ja pohjoinen)
* Klemettilä

Suuralueella sijaitsee kolme kaupunginosaa. Pääosa Vöyrinkaupungin eteläisestä alueesta kuuluu Klemettilän kanssa Vaasan 4. kaupunginosaan. Vöyrinkaupungin pohjoisosa muodostaa 5. kaupunginosan. Lisäksi eteläisen Vöyrinkaupungin osa-alueelle rajautuva Wärtsilän alue kuuluu 3. kaupunginosaan.

## Väestö

Vöyrinkaupungin suuralueella asui yhteensä  ihmistä vuonna 2015. Vajaassa kymmenessä vuodessa asukasluku on noussut tästä noin  asukkaalla, vuonna 2024 suuralueen väkiluku oli . Väestöstä valtaosa asuu Vöyrinkaupungin eteläisellä pienalueella. Klemettilässä asukkaita oli vuonna 2024 vain 63. Työpaikkoja oli Klemettilässä kuitenkin toiseksi eniten Vaasan kaikista pienalueista, lähes  kappaletta vuonna 2023.

Äidinkielenään suomea puhui Vöyrinkaupungin suuralueella noin 56 prosenttia ja ruotsia noin 21 prosenttia asukkaista vuonna 2015. Muunkielisten osuus Vöyrinkaupungilla oli samana vuonna Vaasan suuralueista prosenttimäärällisesti suurin, noin 23 prosenttia. Suuralueen ruotsinkieliset olivat keskittyneet erityisesti Vöyrinkaupungin pohjoiselle pienalueelle, jossa heitä oli 36,6 prosenttia alueen asukkaista.

Opiskelijoiden osuus suuralueen työvoimasta oli 35,4&nbsp;% ja työttömien 12,3&nbsp;% vuonna 2013. Prosentuaalinen opiskelijoiden osuus oli tällöin suurin kaikista Vaasan suuralueista, ja työttömien osuudessa Vöyrinkaupunki oli toisena Ristinummen jälkeen.

## Politiikka
Vöyrinkaupungin suuralue muodostaa vaaleissa oman äänestysalueensa. Eniten kannatusta on kerännyt perinteisesti RKP, mutta vuoden 2024 europarlamenttivaaleissa kannatetuin puolue Vöyrinkaupungilla oli Vasemmistoliitto, joka voitti RKP:n 0,4 prosenttiyksiköllä.

## Katso myös
*Vaasan alueellinen jako

## Lähteet

### Huomautukset
A Little Less Conversation

**A Little Less Conversation** on Mac Davisin ja Billy Strangen sanoittama kappale, jonka Elvis Presley alun perin esitti vuoden 1968 elokuvaa *[[Tytöstä tyttöön]]* varten. Kappaleesta tuli Yhdysvalloissa hitti, kun se julkaistiin singlenä. Alankomaalainen DJ Junkie XL remixasi kappaleen vuonna 2002, jolloin siitä tuli maailmanlaajuinen hitti yltäen yhdeksän maan singlelistojen kärkeen. 

Kappale on esiintynyt populaarikulttuurissa  useasti ja monet artistit ovat tehneet oman coverversionsa kappaleesta. 

## Lähteet
Kotirannan suuralue

**Kotirannan suuralue** on yksi Vaasan kahdestatoista suuralueesta. Suuralueella asuu 4 623 (31.12.2017) asukasta.

## Kaupunginosat ja osa-alueet
Suuralue jakatuu neljään pienalueeseen ja kaupunginosaan. Pienalueet ovat seuraavat:
* Kustaala
* Kotiranta
* Metsäkallio
* Böle

Suuralueella sijaitsevat seuraavat kaupunginosat:
# Kustaala
# Kotiranta
# Metsäkallio ja Koskisuo
# Länsiniitty

Kustaalan ja Kotirannan pienalueiden rajat täsmäävät kaupunginosien rajojen kanssa. Koskisuon asuinalue kuuluu 40. kaupunginosaan mutta Bölen pienalueelle. Myös Länsiniitty on osa Bölen pienaluetta. Kivihaan liikealue kuuluu Metsäkallioon.

## Väestö

Kotirannan suuralueella asui yhteensä  ihmistä vuonna 2015. Lähes kymmenen vuoden aikana väkiluku on noussut noin viidelläsadalla hengellä, vuonna 2024 suuralueella oli  asukasta. Kotirannan pienalueista eniten asukkaita on Kustaalassa ja vähiten Kotirannalla. Alueen työpaikat keskittyvät Kustaalan ja erityisesti Metsäkallion pienalueille.

Äidinkielenään suomea puhui Kotirannan suuralueen asukkaista noin 70 prosenttia ja ruotsia noin 23 prosenttia vuonna 2015. Muita kieliä äidinkielenään puhui 6,7 prosenttia väestöstä. Suuralueen suomenkielisin pienalue oli Metsäkallio (puhujia noin 79 prosenttia), ruotsin- ja muunkielisiä oli huomattavasti Kustaalan alueella (ruotsinkielisiä noin 27 % ja muunkielisiä noin 12 % alueen asukkaista).

Opiskelijoiden osuus Kotirannan suuralueen työvoimasta oli 15,3&nbsp;% ja työttömien 6,6&nbsp;% vuonna 2013. Suuralueella eniten sekä opiskelijoita että työttömiä oli Kustaalan alueella. Vähiten opiskelijoita oli Bölessä ja työttömiä Metsäkalliossa sekä Bölessä.

## Politiikka
Kotirannan suuralue muodostaa vaaleissa oman äänestysalueensa. Kannatetuin puolue on yleensä ollut RKP.

## Katso myös
*Vaasan alueellinen jako

## Lähteet
Huutoniemen suuralue

**Huutoniemen suuralue** on yksi Vaasan kahdestatoista suuralueesta. Suuralueella asuu 8 764 (31.12.2017) asukasta. Vaasan kaupunginhallinnon tilastoalueista Huutoniemi muodostaa Huutoniemen suuralueen yhdessä Asevelikylän, Purolan, Teeriniemen ja Melaniemen kanssa.

## Kaupunginosat ja osa-alueet
Huuotoniemen suuralue koostuu kolmesta numeroidusta kaupunginosasta ja viidestä tilastollisesta pienalueesta. 

Pienalueet jakautuvat kaupunginosiin seuraavasti:
# Asevelikylä ja Purola
# Huutoniemi ja Teeriniemi
# Melaniemi

## Väestö

Huutoniemen suuralueella asui yhteensä  ihmistä vuonna 2015 ja on väkiluvultaan Vaasan kolmanneksi suurin suuralue. Vajaan kymmenen vuoden aikana väkiluku on laskenut, vuonna 2024 suuralueella oli  asukasta. Pienalueista vain Purolassa asukasluku on noussut.  Väkiluvultaan alueen suurin pienalue on Huutoniemi ( asukasta) ja pienin Asevelikylä ( asukasta). Suurin osa alueen työpaikoista sijaitsevat Huutoniemellä.

Äidinkielenään suomea puhui suuralueen asukkaista noin 83 prosenttia ja ruotsia noin 10 prosenttia vuonna 2015. Muita kieliä äidinkielenään puhui noin 8 prosenttia väestöstä. Huutoniemi oli tällöin Vaasan toiseksi suomenkielisin suuralue Vähänkyrön jälkeen. Ottamatta lukuun Vähänkyrön pienalueita oli Purola kielijakaumaltaan Vaasan pienalueista suomenkielisin (puhujia 88 prosenttia). Suurin ruotsinkielisten osuus Huutoniemen suuralueella oli Asevelikylässä (noin 14 prosenttia). Muunkielistä  väestöä on lähinnä Huutoniemen, Teeriniemen ja Melaniemen pienalueilla.

Opiskelijoiden osuus Huutoniemen suuralueen työvoimasta oli 13,7&nbsp;% ja työttömien 9,3&nbsp;% vuonna 2013. Työtön ja opiskeleva väestö sijaitsi pääasiassa Huutoniemen, Teeriniemen ja Melaniemen alueilla.

## Politiikka
Vaaleissa Huutoniemen suuralue jakautuu kahteen äänestysalueeseen. Asevelikylän-Teeriniemen alueeseen kuuluvat Teeriniemen, Purolan ja Asevelikylän pienalueet. Huutoniemen-Melaniemen äänestysalueeseen kuuluvat Melaniemen ja Huutoniemen pienalueet.

Asevelikylän-Teeriniemen äänestysalueella kannatetuin puolue on useimmiten ollut SDP. Kuitenkin vuoden 2024 europarlamenttivaaleissa Kansallinen Kokoomus oli alueella kannatetuin puolue. Vuoden 2023 eduskuntavaaleissa Perussuomalaiset saivat suurimman kannatuksen saaden sosiaalidemokraatteja 0,7 prosenttiyksikköä enemmän ääniä.

Huutoniemen-Melaniemen alueella kannatetuin puolue on viimeisimmissä vaaleissa ollut SDP paitsi vuoden 2024 europarlamenttivaaleissa, jolloin Vasemmistoliitto keräsi alueella eniten ääniä.

## Katso myös
*Vaasan alueellinen jako

## Lähteet
Ristinummen suuralue

**Ristinummen suuralue** on yksi Vaasan kahdestatoista suuralueesta. Suuralueella asuu 7 184 (31.12.2017) asukasta. Vaasan kaupunginhallinnon tilastoalueista Ristinummen suuralueen muodostavat yhdessä Alkula, Haapaniemi, Vanha Vaasa, Ristinummi ja Vanha satama.

## Osa-alueet ja kaupunginosat
Ristinummen suuralue jakautuu viiteen tilastolliseen pienalueeseen ja asemakaavoitettuun kaupunginosaan.
#Alkula
#Haapaniemi
#Vanha Vaasa
#Ristinummi
#Vanhasatama

## Väestö

Ristinummen suuralueella asui yhteensä  ihmistä vuonna 2017. Asukasluku on ollut viime vuosina pienessä nousussa, sillä vuonna 2024 suuralueella oli  asukasta. Ristinummi on väkiluvultaan suuralueen suurin pienalue  asukkaallaan. Vähiten suuralueen väestöä asuu Vanhassasatamassa, jonka asukasluku on 321. Vanha Vaasa on Ristinummen suuralueen selkeä työpaikkakeskittymä; Vaasan kaikista pienalueista siellä sijaitsikin eniten työpaikkoja vuonna 2023.

Suuralueen asukkaista äidinkielenään suomea puhui noin 76 prosenttia ja ruotsia noin 11 prosenttia vuonna 2015. Muita kieliä äidinkielenään puhui samana vuonna noin 14 prosenttia väestöstä. Ristinummen pienalueista suomenkielisin oli Haapaniemi (noin 82 prosenttia asukkaista) ja kielijakaumaltaan suurimmat ruotsinkielisten osuudet oli Vanhassa Vaasassa ja Vanhassasatamassa (25–27 prosenttia asukkaista). Ristinummen pienalue on selkeä suuralueen vieraskielisten keskittymä, jossa noin 18 prosenttia asukkaista puhui äidinkielenään muuta kieltä kuin suomea tai ruotsia. Myös Alkulassa oli huomattava prosenttiosuus muita kieliä puhuvia.

Opiskelijoiden osuus Ristinummen suuralueen työvoimasta oli 16,4&nbsp;% ja työttömien 14,7&nbsp;% vuonna 2013. Tuolloin Vaasan suuralueista suurin työttömyys oli juuri Ristinummella.

## Politiikka
Vaaleissa Ristinummen suuralue jakautuu Höstveden suuralueen kanssa kahteen äänestysalueeseen, Haapaniemi-Vanha Vaasa ja Ristinummi-Kappelimäki. 

Haapaniemen-Vanhan Vaasan äänestysalueeseen kuuluvat Haapaniemen, Vanhan Vaasan, Vanhansataman, Höstveden ja Runsorin pienalueet sekä Pilvilammen eteläosa. Seuraavassa taulukossa on puolueiden kannatus ja saamat äänet viimeisimmissä vaaleissa kyseisellä äänestysalueella.

Ristinummen-Kappelimäen äänestysalueeseen kuuluu Ristinummen pienalue ja Pilvilammen pohjoisosa.

## Katso myös
*Vaasan alueellinen jako

## Lähteet
Höstveden suuralue

**Höstveden suuralue** on yksi Vaasan kahdestatoista suuralueesta. Suuralueella asuu 394 (31.12.2017) asukasta. Vaasan kaupunginhallinnon tilastoalueista Höstveden suuralueen muodostaa Pilvilammen, Höstveden ja Runsorin pienalueet.

## Kaupunginosat ja osa-alueet
Höstveden suuralueelle kuuluvat seuraavat kolme pienaluetta:
* Pilvilampi
* Höstvesi
* Runsor
Ainoa asemakaavoissa määritelty kaupunginosa suuralueella on 42. kaupunginosa, joka käsittää Laajametsän alueen.

## Väestö

Höstvesi on Vaasan pienimpiä suuralueita: vuonna 2017 siellä asui 394 ihmistä. Vain Vaskiluodon suuralueella on vielä tätä vähemmän asukkaita. Höstveden suuralueen väkiluku on laskusuuntainen, vuonna 2024 siellä asui 367 asukasta. Työpaikkoja suuralueella on lähinnä vain Pilvilammen pienalueella.

Suuralueen asukkaista äidinkielenään suomea puhui noin 64 prosenttia ja ruotsia noin 33 prosenttia vuonna 2015. Muita kieliä puhuvia oli tuolloin vain noin kolme prosenttia väestöstä. Runsor erottautuu Höstveden pienalueista selkeästi suomenkielisenä, jossa suomea puhuvien osuus oli noin 76 prosenttia vuonna 2015. Höstveden ja Pilvilammen alueilla jakauma oli tällöin tasaväkisempi suomen- ja ruotsinkielisten välillä. Pilvilammella ruotsinkieliset muodostivat niukasti enemmistön (53,1 %).

Opiskelijoiden osuus Höstveden suuralueen työvoimasta oli 11,4&nbsp;% ja työttömien 5,2&nbsp;% vuonna 2013. Vaasan kaikista suuralueista työttömien osuus oli tällöin pienin Höstvedelllä. Myös opiskelijoiden osuus oli toiseksi pienin Vaskiluodon jälkeen.

## Politiikka
Vaaleissa Höstveden suuralue kuuluu lähes kokonaan Haapaniemen-Vanhan Vaasan äänestysalueeseen. Pilvilammen pienalueen pohjoisosa kuuluu samaan äänestysalueeseen Ristinummen kanssa. Molemmilla alueilla kannatetuin puolue oli vuoden 2025 kuntavaaleissa SDP.

## Lähteet
Suvilahden suuralue

**Suvilahden suuralue** on yksi Vaasan kahdestatoista suuralueesta. Suuralueella asuu 3 779 (31.12.2017) asukasta. Vaasan kaupunginhallinnon tilastoalueista Suvilahti muodostaa oman suuralueensa, johon kuuluu varsinaisen Suvilahden lisäksi Korkeamäki. 

## Kaupunginosat ja osa-alueet
Suvilahden suuralueeseen kuuluu kaksi pienaluetta:
*Korkeamäki
*Suvilahti
Molemmat kuuluvat Vaasan asemakaavoituksella määritettyyn 25. kaupunginosaan.

## Väestö

Asukkaita Suvilahden suuralueella vuonna 2017 oli . Väkiluku on tästä hieman noussut, vuonna 2024 asukkaita oli , joista Suvilahden pienalueella  ja Korkeamäellä 919. Työpaikkoja vuonna 2023 suuralueella oli  kappaletta, joista vähän yli tuhat Suvilahden pienalueella.

Asukkaista äidinkielenään suomea puhui noin 81 prosenttia ja ruotsia noin 11 prosenttia vuonna 2015. Muita kieliä puhuvia oli samana vuonna noin seitsemän prosenttia väestöstä. Pienalueiden kielijakaumissa on vain pieniä eroja. Suvilahdessa oli noin kaksi prosenttiyksikköä Korkeamäkeä suurempi muunkielisten osuus (7,8&nbsp;%), Korkeamäellä ruotsinkielisiä oli noin kolme prosenttiyksikköä enemmän Suvilahteen verrattuna (13,7&nbsp;%).

Opiskelijoiden osuus Suvilahden suuralueen työvoimasta oli 13,6&nbsp;% ja työttömien 10,4&nbsp;% vuonna 2013.

## Politiikka
Suvilahden suuralue muodostaa oman äänestysalueensa vaaleissa. Alueen kannatetuin puolue on yleensä ollut SDP. Europarlamenttivaaleissa 2024 Kansallinen Kokoomus saavutti Suvilahdessa suurimman kannatuksen.

## Katso myös
*Vaasan alueellinen jako

## Lähteet
Sundomin kirkko

**Sundomin kirkko** on Vaasan Sundomiin 1929 rakennettu puurakenteinen kirkko. Kirkon suunnitteli Oskar Berg. Kirkko on entisöity vuonna 2004. Kirkossa on istumapaikkoja 240 hengelle. Kirkon 10-äänikertaiset urut on valmistanut Hans Heinrich. 

## Lähteet
Alaskan itsenäisyyspuolue

**Alaskan itsenäisyyspuolue** (engl. *Alaskan Independence Party*, lyh*.* *AKIP*) on Yhdysvalloissa Alaskan osavaltiossa vaikuttava poliittinen puolue, joka haluaa kansanäänestyksen Alaskan itsenäistymisestä. Puolue kannattaa muun muassa laajoja yksilönvapauksia, yksityistä aseenomistusta, kotiopetusta ja minimivaltiota.

## Lähteet

## Aiheesta muualla
* Kotisivut (englanniksi)
Caravanserai

**Caravanserai** on Santana-yhtyeen neljäs studioalbumi, joka julkaistiin 11. lokakuuta 1972. Se merkitsi yhtyeelle merkittävää tyylinmuutosta latin rockista kohti fuusiojazzia ja lyhyistä hittikappaleista kohti pitkiä instrumentaaliosuuksia. Albumia pidetään yhtenä yhtyeen parhaista, mutta kaupallisesti se merkitsi yhtyeen suosion kääntymistä laskuun.

Yhtyeen kokoonpano oli albumia tehtäessä vaihtunut. Alkuperäinen bassokitaristi David Brown oli jättänyt Santanan 1971, ja hänen korvasivat albumilla Doug Rauch ja Tom Rutley. Alkuperäisen lyömäsoittajan Michael Carabellon korvasi Armando Peraza. Kosketinsoittaja-laulaja Gregg Rolie oli tekemässä lähtöä yhtyeestä, ja yhdellä raidalla hänen tilallaan soittaa Tom Coster, josta tulikin albumin myötä yhtyeen uusi kosketinsoittaja.

*Caravanserai* nousi Yhdysvalloissa Billboard 200 -listan kahdeksannelle sijalle ja kuudennelle tilalle R&B-albumilistalla 1972.

Albumin kappaleista vain kolme oli perinteisiä laulettuja kappaleita (”Just in Time to See the Sun”, ”All the Love of the Universe” ja ”Stone Flower”) ja loput instrumentaalisia. Albumilta ei noussut yhtään hittisingleä, ja albumi merkitsi Santana-yhtyeen kaupallisen menestyksen kääntymistä laskuun. *Caravanserai* oli kuitenkin suuri arvostelumenestys, ja sitä pidetään yhtenä yhtyeen parhaista albumeista.

Levyllä vierailevia muusikoita ovat muun muassa avausraidan saksofonisoolon soittava Hadley Caliman.

Albumin nimi tarkoittaa karavaaniseraljia. Kansikuvan on toteuttanut Joan Chase.

## Kappaleet
Yhtyeen omien jäsenten nimiin merkittyjen sävellysten lisäksi albumilla on Carlos Santanan ja Mike Shrieven sanoittama versio Antônio Carlos Jobimin instrumentaalikappaleesta ”Stone Flower”.

# 
# 
# 
# 
# 
# 
# 
# 
# 
# 

## Muusikot
* Carlos Santana – soolokitara (2–4, 8–9), kitara (5–6, 10), laulu (6), lyömäsoittimet (1, 8)
* Neal Schon – kitara (1, 3–6, 8–10)
* Gregg Rolie – sähköurut (2–6, 8, 10), sähköpiano (6), laulu (4, 8), piano
* Douglas Rauch – bassokitara (2–6), kitara (2, 3)
* Douglas Rodrigues – kitara (2)
* Wendy Haas – piano (1, 8)
* Tom Rutley – kontrabasso (1, 6, 8-10)
* Michael Shrieve – rummut (1–6, 8–10), lyömäsoittimet
* José Areas – lyömäsoittimet (2–4, 6-7, 8-10)
* James Mingo Lewis – lyömäsoittimet (1–10), laulu (6), piano (9)
* Armando Peraza – lyömäsoittimet (8–9)
* Hadley Caliman – saksofoni (1), huilu (10)
* Rico Reyes – laulu (6)
* Lenny White – kastanjetit (6)
* Tom Coster – sähköpiano (9)
* Tom Harrell – orkesterisovitus (10)

### Tuotanto
* Carlos Santana – tuottaja
* Mike Shrieve – tuottaja
* Glen Kolotkin – äänittäjä
* Mike Larner – äänittäjä

## Arvostelut
* Allmusic: 
* Robert Christgau: B–

## Lähteet

## Aiheesta muualla
*''Caravanserai'' Allmovie-palvelussa 
*Albumin arvostelu, Brian Gilmore, *JazzTimes* 2003
Altamura

**Altamura** on kaupunki Apuliassa, Etelä-Italiassa, Materan lähellä. Se sijaitsee 45 kilometriä lounaaseen Barista. Vuonna 2016 Altamurassa oli yli 70000 asukasta. Nimekäs "pane di Altamura" (Altamuran leipä) on todennäköisesti italian tunnetuin leipä. Ykkösnähtävyys sekä vanhin kaupungin muistomerkki on katedraali, jonka keisari Fredrik II rakennutti vuonna 1232. 

Vähän matkan päässä kaupungista on löydetty vuonna 1993 neandertalilaisen luuranko (”Uomo di Altamura”, Altamuran mies), joka on yksi maailman parhaiten säilyneistä neandertalilaisen luurangoista. Sen kallosta on eristetty neandertalialisen DNA:ta. 

## Lähteet

## Aiheesta muualla
The Grand Tour

**The Grand Tour** on brittiläinen Amazon Videon tuottama autoja käsittelevä televisio-ohjelma. Ohjelmaa on esitetty vuodesta 2016.

Ohjelma sai alkunsa, kun Top Gearin juontaja Jeremy Clarkson sai potkut ohjelmasta vuoden 2015 keväällä lyötyään ohjelman avustavaa tuottajaa Oisin Tymonia. Clarkson oli saanut kuulla lääkäriltään sairastavansa syöpää ja, että hänellä on elinaikaa vain muutama kuukausi, jonka jälkeen Clarkson löi tuottajaa. Muutama viikko lyömisen jälkeen paljastuikin, että Clarksonin syöpädiagnoosi olikin väärä ja hän ei kuolekaan. Clarksonin potkujen myötä Hammond ja May ilmoittivat, että eivät jatka ohjelmassa ilman ystäväänsä.

Top Gearin mystisen The Stig -testikuskin tilalla on "The American" -niminen kuljettaja, Nascar -kuski Mike Skinner.

## Lähteet
Aditi

**Aditi** on hindulainen jumalatar ja vedalaisten Adityas-jumalten äiti. Hän on maailman taivaallinen järjestäjä. Myöhemmässä perinteessä Aditi esiintyy maan henkilöitymänä: hänen povensa on maailman napa. Nimi *Aditi* tarkoittaa äärettömyyttä, ja jumalatar onkin eräänlainen kaikkia elollisia syleilevä suuri äitihahmo. Aditi on myös pelastaja, sillä jumalatar vapauttaa häneen uskovat sairauksista, puutteesta ja synneistä.

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Johan E. Johansson

**Johan E. Johansson** (k. 14. huhtikuuta 1873 Pietari) oli suomalaissyntyinen arkkitehti, joka toimi Viipurin kaupunginarkkitehtina vuodesta 1862 vuoteen 1868. 

Johansson syntymäaika ja -paikka eivät ole tiedossa, mutta hänen tiedetään olleen suomalainen ja menneen naimisiin Viipurissa 1865. Johansson sai taiteellista koulutusta akatemiassa professori Bohnstedin oppilaana. Viipurin kaupunginarkkitehtina hän seurasi Viktor Erik Amadeus Bosinia. Ennen virasta eroamistaan hän sai vuonna 1867 akateemikon arvon. Muutettuaan Viipurista Pietariin Johansson työskenteli siellä arkkitehtina. Viipurissa hän toimi vain seitsemisen vuotta, mutta ehti arkistotietojen mukaan suunnitella rakennuksia noin 70 tontille, muun muassa Pantsarlahdelle. Hänen sinne piirtämiensä puurakennusten tyyli on enemmän ns. nikkarityyliä kuin klassismia. Johansson toteutti myös Viipurin kaupungintalon uusimisen, samoin kuin suunnitteli kansakoulun Torkkelinpuiston kulmaan. Myös sen viereistä kolmikerroksista kivitaloa Aleksanterinkadulla pidetään hänen suunnittelemanaan. Johanssonia seurasi Viipurin kaupunginarkkitehtina Fredrik August Odenwall.

## Johanssonin suunnittelemia rakennuksia Viipurissa
* Kaupunginvouti Tulanderin talo (1862)
* Kansakoulu (1868)
* Thesleffin talon julkisivun uusiminen
* Kaupungintalo, Kasarminkatu 10

## Lähteet
Voimakkuus

**Voimakkuus** on farmakologiassa käytetty suure, joka ilmaisee lääkeaineen vaikutusta suhteessa käytettävään määrään. Voimakkuus ilmaistaan pitoisuutena (moolia per litra). Tarkalleen ottaen voimakkuus tarkoittaa sitä lääkeainepitoisuutta, jolla saadaan ennalta määritelty vaste. Tyypillisesti mitattavana vasteena käytetään puolta lääkeaineen suurimmasta saavutettavissa olevasta vasteesta eli maksimivasteesta.

Lääkeaineen voimakkuus ja lääkeaineen teho ovat yhdessä käytettyjä mutta toisistaan erillisiä suureita. Siinä missä voimakkuus kertoo tarvittavasta lääkeainemäärästä suhteessa kyseisellä lääkeainella saavutettavissa olevaan vaikutukseen, teho kuvastaa lääkeaineella saavutettavissa olevaa maksimivastetta suhteessa muihin lääkeaineisiin.